钦定古今图书集成/理学汇编/学行典/第271卷 > 张尺
## 钦定古今图书集成/理学汇编/学行典/第271卷 > 张尺

按《明外史隐逸传》：“张尺，字守度，临海人。父玑，官涿州
同知，没无以为敛。尺少孤，无田庐，族人使为行童，曰：
‘我儒家子，贫则饥死耳。焉。从外道，躬事樵苏，佣书自
给。布政使秦敬者，父故人也，行部至台，召为掾，不可；
遗之金，不受。问所欲，曰：‘欲读书耳’。延与其子同学，寻
舍之去，敬亦不能留也。平生与世无求，与人交必有’”
终始。乡先达陈选、谢铎、黄孔昭辈，咸称其标节如古
人。郡守叶贽、顾璘、罗侨先后待以宾礼。璘至，榜列之，
以风六邑之士。始尺，父没时，求一棉衣，弗得尺，遂终
身不衣帛。垂老结数椽鬻之，以镌父墓碑。卒年八十
七。无子，郡人黄绾辈葬之其父墓左。县令王钦为树
碑。所著诗曰《蓼虫吟》。

===赵元𬬿===按《明外史隐逸传》：“‘赵元𬬿，字廷时，台州太平人。好读
书，务实践，不事章旬，孝友姻睦，人无间言。尝客钱塘，
馆人女夜奔，峻拒之。人以元𬬿言行无愧古人，有赵
古人’之称。先后守令若袁道、丁隆、叶贽、陈相，并加礼
重，誉为群鸟之凤，众兽之麟。里人黄孔昭在吏部，贻
之书曰：‘执事肥遁山林，诵诗读书，凡所以修诸身，刑’”
诸家，施诸乡国者，无一不在规矩内。方之古人，实为
无愧。邻有君子，久不能知，又何以知天下之贤哉！孔
昭每称诸缙绅间。于是学士李东阳寄诗曰：“京国由
来不计春，采芝人远梦应频。天门拾得青鸾尾，寄与
山斋扫白云。”白云者，元𬬿自号也。年九十以正德八
年卒。